Man vas oor vals nuus in Covid-19-video | Maroela Media
'n 55-jarige man is in Parow in die Wes-Kaap in hegtenis geneem nadat die polisie hom verbind het met 'n video waarin beweer word Covid-19-toetsstelle is besmet.
Volgens die polisie sal die verdagte reeds vandag in die hof verskyn nadat hy Maandag in hegtenis geneem is.
Die verdagte word aangekla ingevolge regulasie 11(5)(c) van die Rampbestuurwet rakende die "publikasie van enige verklaring deur middel van enige medium, insluitend sosiale media, met die bedoeling om enige ander persoon te mislei oor maatreëls deur die regering om Covid-19 te bekamp".
In die video, wat wyd op sosiale media versprei is, voer die man aan dat Suid-Afrikaners besmet kan word met Covid-19 wanneer gesondheidsorgbeamptes toetse uitvoer. Die samesteller van die video voer aan dat die toerusting, wat gesondheidsorgbeamptes gebruik tydens deur-tot-deur-toetsing, moontlik besmet is met Covid-19 en hy maan Suid-Afrikaners om te weier om getoets te word.
Hy voer aan dat 'n gesaghebbende koerant in die Verenigde Koninkryk berig het oor Covid-19-toestelle wat besmet is. Hy sê as hy korrek is, gaan baie mense siek word en talle doodgaan. "As ek verkeerd is, sal ek sê ek is jammer."
Die DA het Maandag strafregtelike aanklagte aanhangig gemaak teen die man. "Hierdie strafregtelike aanklagte het ten doel om 'n sterk boodskap aan Suid-Afrikaners te stuur dat die verspreiding van vals nuus nie geduld sal word nie," het Siviwe Gwarube, die DA se woordvoerder oor gesondheid, gesê.
Die Gautengse gesondheidsdepartement het intussen in 'n verklaring gesê talle mense het Maandag geweier om getoets te word weens die beweringe wat in die video gemaak word.
Kwara Kekana, woordvoerder van die departement, het gesê gesondheidsorgwerkers moes by mense pleit om die toetsing te ondergaan.
Wél,wel,wel!Wat het geword van menseregte?Hkm moet jy teen jou wil getoets word as jy reeds in inperking is en glad nie uitkom nie?Gaan toets die mense met simptome en los gesonde mense uit.Die DA moet ook hulle bepaal by politiek en nie by Covid 19 nie.
Sounds like the DA is on a witch hunt again like in Schweizer-Reneke.
Ek gaan ook definitief nie iemand wat ek nie ken toelaat om in my neus te kom grou nie. Hoe kan mens in elke geval enigiets wat te doen het met die regering vertrou? Toets maar julle "our people" en los my uit en bly weg van my, baie vêr weg.
Vir die ou van die video, hulle moet bewys dat dit vals inligting is. Kan hulle?
Geen persoon sal my ook in elke geval toets vir enige virus nie. Alles is NWO agendas om beheer oor die wereld oor te neem.
Wat hy gedoen het was wel verkeerd, en hopenlik erken hy dit en vra onverskoning vir die vals nuus en moet ons hom vergewe daarvoor. Maar ek stem saam Willem Sterrenberg. Ons hou by die reels en ry net as ons regtig iets nodig het.